CELEX: 31978R2514
Language: sl
Date: 1978-10-26 00:00:00
Title: Uredba Komisije (EGS) št. 2514/78 z dne 26. oktobra 1978 o registraciji pogodb v državah članicah o razmnoževanju semen v državah nečlanicah

Avis juridique important

|

31978R2514

Official Journal L 301 , 28/10/1978 P. 0010 - 0011 Finnish special edition: Chapter 3 Volume 10 P. 0117  Greek special edition: Chapter 03 Volume 22 P. 0243  Swedish special edition: Chapter 3 Volume 10 P. 0117  Spanish special edition: Chapter 03 Volume 15 P. 0039  Portuguese special edition Chapter 03 Volume 15 P. 0039 

UREDBA KOMISIJE (EGS) št. 2514/78z dne 26. oktobra 1978o registraciji pogodb v državah članicah o razmnoževanju semen v državah nečlanicahKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena1, kakor je bila nazadnje spremenjena z Uredbo (EGS) št. 1346/782, in zlasti členov 3a (4) in 9 Uredbe,ker Uredba (EGS) št. 2358/71 določa, da registriranje pogodb pri organih držav članic o razmnoževanju semen v državah nečlanicah lahko postane obvezno; ker bi bilo treba to možnost uporabiti za vrste, ki igrajo pomembno vlogo v oskrbi trga Skupnosti; ker bi bilo treba sestaviti seznam vrst, ki ustrezajo temu merilu;ker navedene pogodbe zajemajo več zaporednih žetev; ker bi bilo torej treba v prid racionalni uporabi sistema določiti, da je treba registrirati pogodbe, ki so bile sklenjene, preden je začel veljati ta sistem, vendar zajemajo žetve, ki bodo sledile;ker Uredba (EGS) št. 2358/71 zahteva tudi, da je treba opredeliti pogodbe o razmnoževanju semena v državah nečlanicah; ker je prav tako treba določiti, da bi morala pogodbenica, s sedežem v Skupnosti, ob registraciji pogodbe zagotoviti nekatere podatke;ker morajo države članice vzpostaviti sistem registracij navedenih pogodb in je zaželeno, da imenujejo organ v ta namen;ker bi bilo treba Komisijo obvestiti o podatkih, vsebovanih v pogodbah, da bi lahko spremljala dogajanje na trgu in imela pregled nad trgom Skupnosti;ker so ukrepi, predvideni s to uredbo, v skladu z mnenjem Upravljalnega odbora za semena,SPREJELA NASLEDNJO UREDBO:Člen 1Pogodbe o razmnoževanju semen v državi nečlanici, ki se nanašajo na vrste ali skupine sort iz Priloge in so bile sklenjene tako, da veljajo od 1. februarja 1979, ter pogodbe, sklenjene pred navedenim dnem za semena, ki bodo požeta po 1. juniju 1980, se registrirajo v skladu s to uredbo.Člen 2V tej uredbi "pogodba o razmnoževanju v državi nečlanici" pomeni pogodbo, sklenjeno v pisni obliki med pogodbenico s sedežem v Skupnosti in pogodbenico s sedežem v državi nečlanici, katere proizvodnja semena ima enakovreden status s proizvodnjo v Skupnosti, pri čemer se slednja pogodbenica obveže, da bo razmnoževala semena ali poskrbela za razmnoževanje semen v imenu prve pogodbenice zaradi uvoza vsega ali dela semena v Skupnost.Člen 3Za registracijo pogodb, predvidenih v členu 1, zagotovi pogodbenica s sedežem v Skupnosti organu iz člena 4 najmanj naslednje podatke:(a) državo, v kateri se bo izvajalo razmnoževanje semena;(b) vrsto in sorto semena;(c) količino, izvor in kategorijo semena za razmnoževanje;(d) tržna leta, zajeta v pogodbi, predvidene količine za uvoz v Skupnost, načrtovane roke dobave.Člen 4Države članice uvedejo sistem registracije pogodb iz člena 1. V ta namen imenujejo organ, odgovoren za registracijo, ter uradno obvestijo Komisijo o imenu in naslovu organa pred 1. februarjem 1979.Člen 51. Pogodbenica s sedežem v Skupnosti, registrira pogodbo pri pristojnem organu države članice, v kateri ima sedež, pred iztekom roka, določenega v Prilogi za vsako vrsto ali skupino sort.2. Vsaka sprememba podatkov iz člena 3 po registraciji pogodbe se uradno sporoči v 30 dneh od dne, ko je bila sprememba narejena.Člen 6Država članica posreduje Komisiji vsako leto najpozneje v 30 dneh po izteku roka, določenega v Prilogi, podatke za vsako tržno leto, za vrsto ali skupino sort iz Priloge in za vsako zadevno državo nečlanico predvideno količino semen, ki nastane z razmnoževanjem in je namenjena uvozu v Skupnost.Člen 7Ta uredba začne veljati 15. novembra 1978.Ta uredba je v celoti zavezujoča in se neposredno uporablja v vseh državah članicah.V Bruslju, 26. oktobra 1978Za KomisijoFinn GUNDELACHPodpredsednikPRILOGAVrsta ali skupina sort Datum izteka roka za registracijo pogodbLeto pred žetvijo Leto žetve1. Festuca pratensis L. 2. Festuca rubra L. 3. Lolium multiflorum L. (a) ssp. alternativum (b) ssp. non alternativum 4. Lolium perenne L. 5. Medicago sativa L. 6. Trifolium pratense L. 7. Hibridna koruza 1. november 1. november 1. november 1. november 1. november 1. november  1. maj4 1. maj 4 1. maj4 Jesenska setev.  Spomladanska setev.  Države na južni polobli: rok 1. maj v letu pred žetvijo. 4 Države na južni polobli: rok 1. november v letu pred žetvijo.1 UL L 246, 5.11.1971, str. 1.2 UL L 165, 22.6.1987, str. 1.